Pomoč pri učenju družbe za ustno ocenjevanje učne enote RAZISKUJEMO SLOVENIJO

Ko se učiš uporabi zvezek, delovni zvezek in **zemljevid.**

**Slovenija ( DZ od strani 38 do strani 43)**

* Naštej sosede Slovenije in jih pokaži na zemljevidu.
* Katera država je naša južna, severna… soseda?
* V katerem delu Evrope leži Slovenija?
* Na katere naravne pokrajine razdelimo Slovenijo. Pokrajine pokaži na zemljevidu. Ob vsaki pokrajini utemelji, zakaj jih tako imenujemo?

**Alpske pokrajine ( DZ od strani 44 do strani 49)**

* Kako razdelimo alpske pokrajine? Kakšen je relief alpskih pokrajin? Na zemljevidu poišči nekaj alpskih dolin.
* Naštej vsaj štiri reke Alpskega sveta. Poišči jih na zemljevidu.
* Opiši podnebje v Alpskih pokrajinah.
* Opiši višinske pasove rastja.

**Predalpske pokrajine ( DZ od strani 50 do strani 53)**

* Opiši relief predalpskih pokrajin. Naštej nekaj hribovij in vse tri kotline.
* Naštej vsaj štiri reke Predalpskega sveta. Poišči jih na zemljevidu.
* Kako delimo elektrarne?

**Obpanonske pokrajine ( DZ od strani 58 do strani 64)**

* Opiši relief obpanonskih pokrajin. Naštej nekaj gričevij in ravnin.
* Naštej vsaj tri reke obpanoskih pokrajin. Opiši razlike med nižinskimi in alpskimi rekami.
* Zakaj so obpanonske pokrajine primerne za poljedelstvo in živinorejo.

**Dinarskokraške pokrajine ( DZ od strani 65 do strani 73)**

* Opiši relief Dinarskokraških pokrajin. Naštej nekaj hribovij in polj.
* Zakaj nastajajo kraški pojavi? Naštej in opiši kraške pojave. Naštej nekaj ponikalnic in kraških polj.
* Opiši kako nastane reka Ljubljanica.

**Obsredozemske pokrajine ( DZ od strani 74 do strani 79)**

* Opiši relief Obsredozemskih pokrajin. Na katerih kameninah ležijo obsredozemske pokrajine. Ob katerem morju ležijo. Imenuj dele obsredozemskih pokrajin, ki niso del obalnega pasu.
* Opiši podnebje obsredozemskih pokrajin.
* Opiši rastlinstvo obredozemskih pokrajin.

**Eno vprašanje bom postavila iz področja, ki si ga raziskal-a za prospekt.**